৮১ মিনিটে রোহোর পাস বক্সের মধ্যে পেয়েও কাজে লাগাতে পারেননি হিগুয়েইন। তার শট অনেক উঁচু দিয়ে চলে যায় মাঠের বাইরে। দুই মিনিট পর আরমানি দারুণ সেভে নাইজেরিয়াকে এগিয়ে যেতে দেননি। শেষে, ৮৬তম মিনিটে আর্জেন্টিনাকে এগিয়ে নেন মার্কোস রোহো। মেরকাদোর ক্রসে দারুণ ভলিতে জাল খুঁজে নেন ম্যানচেস্টার ইউনাটেডের এই ফরোয়ার্ড। শেষে চার মিনিটের এক্সট্রা সময়ে ডিফেন্স খেলে মেসির দল। অসম্ভবকে সম্ভব করেই রাশিয়া বিশ্বকাপে নিজেদের বাঁচা-মরার ম্যাচে নাইজেরিয়াকে ২-১ গোলে হারিয়ে আসরের শেষ ষোলো নিশ্চিত করেছে আর্জেন্টিনা। এদিকে মাঠে খেলা দেখা বাংলাদেশী পতাকাবাহী আর্জেন্টাইন ভক্ত শাহাদাৎ চৌধুরী বাবু জানান, তারা সেন্ট পিটার্সবার্গের পুরো মাঠ জুড়েই আর্জেন্টিনার ভক্তই বেশি দেখেছেন। দ্বিতীয়ার্ধে নাইজেরিয়া সমতা আনলেও কিছু দর্শক কান্নাকাটি শুরু করে দিয়েছিল। তবে সবাই আশাবাদি ছিল শেষ ষোলে যাবেই সবাই। আমরা ৭ জন বন্ধু এই বাঁচা মরার লড়াই দেখতে এবং মাঠে বসে উৎসাহ দিতে এসেছি। আর্জেন্টিনা এগিয়ে যাক আমরা চাই।